Sergiño Dest

Serginho Gianni Dest (Almere, Herbehereak, 2000ko azaroaren 3a) Herbehereetako Eredivisie ligako Amsterdamgo Ajaxen jokatzen duen atzelaria da. Estatubatuar jatorria du, nahiz eta Herbehereetan jaio. Gainera, Estatu Batuetako futbol selekzio nazionalean ere jokatzen du. Futbolean espezializatutako transfermarkt orrialdearen arabera, 20 milioi euroko balioa du.

Ibilbidea 
Bere gurasoak Herbehereetara joan ziren bizitzera Sergiño jaio baino lehenago. Bere hiriko Almere City FC taldean ibili zen behe-kategorietan. Txiki-txikitatik ikusten zen sekulako maila zuela, bere adineko jokalariengan oso berezia. 2012an, 11 urterik ez zituela, Ajaxek fitxatu zuen, eta talde jubenilarekin kontratua egin zion. Laster hasi zen kadetetan jokatzen, bera baino zaharragoekin. 16 urte betetzera zihoala 17 urtez azpiko taldera igo zen, eta urte bat beranduago, 19 urtez azpikora. 2019ko urtarrilaren 1ean, Ajaxen bigarren taldera igo zen Herbehereetako futbol txapelketako bigarren mailara. Ez zuen asko iraun bertan. Bere posizioa hegaleko jokalaritik eskuin atzelarira pasa zen, eta 2019ko udako denboraldiaurrean lehen taldearekin jokatzen hasi zen. 2019ko irailaren 12an, ofizialki, lehen taldera igo zuten, eta oso denbora gutxian postuaren jaun eta jabe egin zen, Noussair Mazraoui marokoarrari aurrea hartuz.

Kanpo estekak 

Herbehereetako futbolariak
Ameriketako Estatu Batuetako gizon futbolariak
AFC Ajaxeko futbolariak
FC Barcelonako futbolariak
AC Milango futbolariak
PSV Eindhovengo futbolariak